钦定古今图书集成/理学汇编/文学典/第145卷 > 《刘勰文心雕龙》 > 《诏策篇》
## 钦定古今图书集成/理学汇编/文学典/第145卷 > 《刘勰文心雕龙》 > 《诏策篇》

汉初定仪则，命有四品，四曰戒、敕。敕戒州郡。敕者，正
也。戒敕为文，实诏之切者。周穆命郊父受敕宪，此其
事也。魏武称作敕，戒当指事而诰，勿得依违，晓治要
矣。及晋武敕戒备告百官，敕都督以兵要，戒州牧以
董司，警郡守以恤隐，勒牙门以御卫，有训典焉。